
25-TA-2273: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.1. pasākuma "Infrastruktūras izveide starpnozaru sadarbības un atbalsta sistēmas izveidei bērnu attīstībai" īstenošanas noteikumi

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Papildus aicinām anotācijā iekļaut informāciju par komercdarbības atbalsta nosacījumu ievērošanas uzraudzību projekta īstenošanas un projekta pēcuzraudzības periodā attiecībā ne tikai uz finansējuma saņēmēju, bet arī uz visiem sadarbības partneriem, ņemot vērā, ka projekta ietvaros paredzēti ieguldījumi sadarbības partneru infrastruktūrā, kā arī atsevišķos gadījumos – elektrotransportlīdzekļu iegāde.
Piedāvātā redakcija
-
	Nauris Grīnbergs (VM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu skaidru un pārskatāmu sadarbības partneru izvēles kārtību, lūdzam anotāciju papildināt ar detalizētu skaidrojumu par sadarbības partneru atlases procesu, paredzot atklātu, caurskatāmu un nediskriminējošu atlases mehānismu, kas atbilst projekta mērķiem un nodrošina nepieciešamo teritoriālo pārklājumu.
Piedāvātā redakcija
-
	Nauris Grīnbergs (VM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai novērstu nesakritības starp anotācijā ietverto sadarbības partneru aprakstu un MK noteikumu 17. punktā noteikto regulējumu, kā arī nodrošinātu tiesisko skaidrību un konsekvenci, aicinām precizēt anotācijā ietverto sadarbības partneru uzskaitījumu. Pašlaik anotācijā sadarbības partneri ir noteikti plašāk, proti, kā ambulatorās ārstniecības iestādes un pašvaldības, kas nodrošina telpas multiprofesionālo komandu darbam, savukārt MK noteikumu 17. punktā kā sadarbības partneri ir paredzētas valsts un pašvaldības ārstniecības iestādes, kā arī pašvaldības. Lūdzam anotācijā izvērst pamatojumu, kādēļ projekta sadarbības partneru lokā tiek paredzētas tikai valsts un pašvaldības ārstniecības iestādes, kā arī tikai ārstniecības iestādes, kas nodrošina ambulatoros, nevis stacionāros veselības aprūpes pakalpojumus. Vienlaikus aicinām atkārtoti izvērtēt un pamatot konkrēto sadarbības partneru izvēli, kuru telpās tiek nodrošināts multiprofesionālo komandu darbs.
Piedāvātā redakcija
-
	Nauris Grīnbergs (VM)



